
Број: 05-96-70/2023
Датум: 13.11.2023.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора Первизај Мифтара из Зворника, за издавање еколошке дозволе за ЗТР-пекара „СТАРИ ГРАД“ која се налази у улици Патријарха Павла бр. 23, град Зворник, од 22.09.2023.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:

Р Ј Е Ш Е Њ Е
1. Даје се инвеститору Мифтар Первизају из Зворника, ЕКОЛОШКА ДОЗВОЛА за ЗТР-пекара „СТАРИ ГРАД“ која се налази у улици Патријарха Павла бр. 23, град Зворник, на грађевинској парцели означеној као к.п. број: 977/2 К.О. Зворник-град. 
2. Опис активности и постројења за које се издаје еколошка дозвола:
       У предметном објекту се врши обављање пекарске дјелатности. Пекара се налази у склопу стамбено-пословног објекта, спратности (П+1), у улици Патријарха Павла бр. 23, Зворник. Пословни простор је узет под закуп и има површину 58 m2, гдје се обавља дјелатност пекарске производње и продаје. У пекари се производе следећи производи: хљеб, разна пецива, лисната тијеста, буреци и више врста слатких пецива. 

Еколошка дозвола се издаје за објекат пекаре која има сљедеће цјелине:
· Производни простор - површина  око 30 m2 :
· простор за припрему и обраду тијеста
· простор за одлежавање хљеба,

· простор за одлежавање пецива,
· магацин за брашно и друге сировине, површине око 3 m2
· простор за хигјеничара, 
· санитарно-хигијенски простор са санитарно хигијенским елементима (гардаробер + WC), површине око 3 m2
· Продајни простор -  површине око 15 m2
· Канцеларије пекаре за запослено особље, (на спрату) површине око 3 m2
Технолошки процес производње хљеба и пецива се одвија по следећим фазама:

1. Припремање и дозирање сировина

2. Замјес тијеста

3. Ферментација тијеста

4. Премјесивање тијеста

5. Дијељење и округло обликовање

6. Завршно обликовање

7. Завршна ферментација тјестених комада

8. Печење хљеба

9. Хлађење и изношење у продајни простор

Од машина у свом радном процесу инвеститор користи: пећ за печење - произвођач: „САЛВА“, мјешалица за тијесто (миксер) - произвођач: „ГИМ“ снц, преса за руже -  произвођач: „ВЕБ ВЕРЕИГТЕ“, кифларица - произвођач: МП срл. Италија, ламинатор за лиснато тијесто - произвођач:  „ГАС“. 
3. Инвеститор Мифтар Первизај из Зворника,  дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор Мифтар Первизај из Зворника, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке

· Адекватном организацијом рада спречити стварање гужве и застоја. 

· Све манипулативне површине и интерне саобраћајнице је потребно редовно чистити, прати и одржавати да би се спрјечиле прекомјерне концентрације прашине око предметног објекта.
· За спречавање евентуалног настајања прашине, нарочито у сушном периоду, примјенити „прскање“ интерних саобраћајница и површина у кругу предметног објекта.
· Смањити на најмању могућу мјеру емисије загађујућих материја у ваздух уз примјену најбоље расположивих технологија. 
· Редовно одржавати вентилационе системе за отпрашивање у радним просторијама.
· Користити технички исправна транспортна возила.
· Користити технички исправну опрему, радне и помоћне машине, вршити редовна периодична испитивања од стране овлаштене институције.

· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ број 124/12). 
· Заштита од повећане буке настале у процесу рада пословног објекта, може се довести у дозвољени ниво употребом уређаја  који не емитују повећан ниво буке, те звучном изолацијом извора буке или објекта или слично. 

· У случају повећаног нивоа буке усљед рада уређаја у објектима, извршити у складу са техничким могућностима херметизацију извора буке.
· Испуњавати услове предвиђених Правилником о граничним вриједностима интензитета звука („Службени гласник Републике Српске“, број 02/23).
· Извршити правилан одабир и диспозицију дрвореда и другог зеленила у циљу формирања заштитних баријера.

3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о условима за испуштање отпадних вода у јавну канализацију  („Службени гласник РС“, број: 44/01).
· Санитарне и фекалне отпадне воде одводити у јавну канализацију у складу са Правилником.
· Све отпадне воде треба третирати наначин да се не угрози квалитет подземних, површинских вода и земљишта.
· Отпадне воде из процеса производње са манипулативних површина се посебним каналом прикупљати  и одводити на третман пречишћавања у сепаратор масти и уља у складу са  Правилником о условима испуштања отпадних вода у јавну канализацију („Службени гласник Републике Српске“,број 44/01).
· Атмосферске воде са кровних површина одводе се канализационим цијевима у систем уличне кишне канализације.

· Редовно вршити испитивање отпадних вода чији квалитет мора задовољити  референтне вриједности Правилника о условима за испуштање отпадних вода у  јавну канализацију  („Службени гласник Републике Српске“, број: 44/01).
· Трокоморни сепаратор уља и масти редовно одржавати и чистити а послове чишћења повјерити предузећу регистрованом за ту врсту послова.
· Талог из сепаратора редовно чистити и одвозити од стране овлаштене институције која има специјализовано возило за одвоз талога и отпадног муља, са којом треба склопити уговор.

· Редовно чистити и одржавати у функционалном стању све елементе канализационог система који прикупљају отпадне воде.

· Манипулативни плато је потребно одржавати у што чистијем стању тј. редовно га одржавати како неби дошло до додатних загађења вода које се одводе са ових површина. 
· Спречити неконтролисано расипање отпада.
· У случају излијевања нафте и нафтних деривата, техничких уља из возила, користити комерцијална патентирана средства-апсорбент за упијање нафтних деривата (пијесак, пиљевина). 

· Употребљени апсорбент и друге загађене материје збринути као опасни отпад. 

· Не смије се вршити неправилно одлагање било какве врсте отпадних материја на локацији предметног објекта.
· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Све врсте отпада који настају у процесу рада је потребно прикупљати у водонепропусне  контејнере затвореног типа, након чега се мора вршити одвоз на депонију у договору са надлежном комуналном службом.

· Набавити довољан број контејнера и канти за збрињавање различитих врста отпада.
· Контејнере држати на чврстој бетонској подлози, приступачној за прилаз возила комуналне службе.
· Уредити простор за смјештај посуда за одлагање чврстог отпада (спријечити расипање, растур отпада).
· Остаци од непродатих пекарских производа  се могу користити за исхрану домаћих животиња.
· Папир, пластику, стакло и остало  одвојено сакупљати и продавати као секундарне сировине или третирати као комунални отпад.
· Опасни отпад (апсорбрнт, крпе за брисање,...) привремено складиштити на уређеном простору на предметној локацији, заштићеној од атмосфералија и механичких утицаја, као што су ограђене надстрешнице, магацин и сличне просторије са ограничењем приступа неовлаштеним лицима.
· Опасан отпад збрињавати са овлаштеном институцијом.
· Водити мјесечну и годишњу евиденцију о количинама насталог отпада.
· Придржавати се свих мјера и активности дефинисаних Планом управљања отпадом, а све у складу са Законом о управљању отпадом.
· Одговорно лице пословног објекта, треба да активно и ажурно води послове и евиденцију чишћења и одржавања истих, као и то све вршити по важећем уговору са комуналним предузећем, уз сарадњу са надлежним општинским органима.
· Произвођач и ималац отпада је одговоран за еколошки прихватљиво складиштење отпада прије његовог поврата и одлагања  користећи адекватну опрему, поступак или постројење за поврат или одлагање у складу са прописаним условима или користећи овлашћену службу за третман отпада уз надокнаду - Закон о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).

· Инвеститир је дужан да склопи уговоре за коначно збрињавање свих врста отпада који се продукује у склопу локације, закључно са овлаштеним оператерима, у складу са Законом о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Именовати координатора за отпад сходно чл. 31. Закона о управљању отпадом.
· Врсте отпада које настају у фази рада пострјења и које се морају адекватно збринути:
Табела бр.1: Врсте  отпада које се могу јавити на предметној локацији 

	Шифра
	Назив отпада

	13 05
	Садржај сепаратора уље/вода

	13 05 06*
	Уља из сепаратора уље / вода

	13 05 07*
	Зауљена уља из сепаратора уље / вода

	13 05 02*
	Муљеви из сепаратора уље / вода

	15 01
	Амбалажа (укључујући посебну амбалажу сакупљену у комуналном отпаду)

	15 01 01
	Папирна и картонска амбалажа

	15 01 02
	Пластична амбалажа

	15 01 06
	Мијешана амбалажа

	20
	Комунални отпади(кућни отпад и слични комерцијални и индустријски отпади),укључујући одвојено сакупљање фракције

	20 01 01
	Папир и картон

	20 01 02
	Стакло

	20 01 39
	Пластика 

	20 01 40
	Метали

	20 03
	Остали комунални отпади

	20 03 99
	Комунални отпади који нису другачије спецификовани


  Напомена: Опасни отпад у Каталогу отпада има ознаку звијездице (*)
             3.3.4.   Мјере заштите у случају инцидентних ситуација
У случају пожара потребно је предузети сљедеће мјере:

· Обавијестити ватрогасна друштва-јединице према упутству.
· Потребно је извршити евакуацију објекта.
· Приступити гашењу пожара средствима за гашење (угљендиоксид и прах).
· Обезбједити несметан приступ објектима (за ватрогасну службу и сл.).
· Извршити потпуну санацију евентуално настале штете у што краћем временском року.

            3.3.5.   Мјере након затварања постројења
· Извршити измјештање опреме са локације.
· Сви отпадни материјали се морају уклонити у складу са његовим карактеристикама. 
· Потребно је извршити пренамјену објекта и у складу са дјелатношћу која ће се обављати прибавити нову еколошку дозволу. 
3.3.6.   Посебне мјере заштите
· С обризом да се ради о производњи хране примјенити највише стандарде за сигурно стварање безбједних и квалитетних производа.

· Поштовање упутстава којима се смањује ризик по безбиједност хране.
· Стално вршити контролу рока трајања сировина и њихово исправо чување у посебним магацинима.
· Вршити хигјену радног простора (повремено и дезинфекцију).
· Заспослени требају редовно вршити личну хигјену (обавезно прање руку) прије почетка рада.
· Обавезно носити лична заштитна средства (капе, мрежице за косу или мараме, рукавице, кецеље итд.)

· Редовно свако 6 мјесеци вршити санитарни преглед радника, чија се здравствена способност  доказује овјереном санитарном књижицом.
· Водити рачуна о хигјени транспортних средстава и користити их само за ту намјену.
· Остатке (отпад од производње) често уклањати, не држати у простору гдје може доћи до контаминације производа.
· Амбалажа за паковање не смије бити извор контаминације производа те је потребно чување у посебним магацинима у веома добрим хигијенским условима.

         3.4. Инвеститор, Мифтар Первизај из Зворника, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вриједности за загађујуће материје и то:
         4.1. Вриједности квалитета ваздуха на предметној локацији треба бити у складу са Уредбом о вриједностима квалитета ваздуха („Службени гласник Републике Српске“ број 124/12). Мјерење емисије прашине из објекта пекаре вршити у случају жалбе грађана или налогу надлежног органа.
Табела 2. Граничне вриједности, толерантне вриједности и граница толеранције за заштиту здравља људи
	Загађујућа материја
	     Период узорковања
	Гранична вриједност
	Граница толеранције
	Толерантна вриједност

	ПМ10 
	24 часа
	50 µg/m3
(напомена 1)
	25 µg/m3
	75 µg/m3

	ПМ10
	Календарска година
	40 µg/m3

	8 µg/m3
	48 µg/m3


Уредба о вриједностима квалитета ваздуха („Службени гласник Републике  Српске“ број 124/12)
Напомена 1: не смије се прекорачити више од  35 пута у једној календарској години.
Табела 3: Максимална дозвољена  концентрација за укупне суспендоване честице
	Перид усредњавања
	Максимална дозвољена вриједност

	Један дан
	250 µg/m3

	Календарска година
	90 µg/m3


          4.2.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат  налази у подручју зоне 4. Дозвољени нивои вањске буке дати су у сљедећој табели. 
Табела 4: Граничне вриједности индикатора буке на отвореном и у затвореном простору
	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 
  4.3.   Граничне вриједности отпадних вода које се испуштају у крајњи рецепијент – јавну канализацију морају да буду у складу са Правилником о условима за испуштање отпадних вода у јавну канализацију („Службени гласник Републике Српске“ бр. 44/01): 
Табела 5. Дозвољене граничне вриједности параметара у отпадним водама које се могу  испуштати у јавну канализацију
	Р.б.
	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	1.
	Температура воде
	°C
	40

	2.
	pH
	jedinice pH
	6,5-9,0

	3.
	Талог након 0,5 часова таложења
	ml/l
	5

	4.
	Укупне суспендоване материје
	g/m3
	500

	5.
	БПК5
	g/m3
	*

	6.
	ХПК
	g/m3
	*

	7.
	Амонијачни азот
	g/m3
	40

	8.
	Нитритни азот
	g/m3
	10

	9.
	Нитратни азот
	g/m3
	-

	10.
	Укупни азот
	g/m3
	100

	11.
	Укупни фосфор
	g/m3
	5


5. Мониторинг
         5.1.  Одговорно лице Мифтар Первизај из Зворника, дужно је спроводити мониторинг загађујућих материја у периоду важења еколошке дозволе како је прописано у табели:

Табела бр.6:  План мониторинга

	Предмет

мониторинга
	Параметар који се осматра
	Мјесто вршења мониторинга
	Вријеме вршења мониторинга
	Разлог због чега се врши мониторинг одређеног параметра 


	Рокови



	Квалитет ваздуха 
	Концентрација прашине 
	На локацији предметног објекта 
	Мјерење концентрације  у складу са Уредбом о граничним вриједностима квалитета ваздуха („Службени гласник РС“ бр.124/12)
	Утврђивање и провјера  емисије пекаре на околно окружење
	По налогу  инспектора,  у  случају акцидентних ситуација или жалби грађана

	Ниво буке
	Бука из радног простора
	На локацији пердметног
објекта према 

најближим објектима у окружењу
	Мјерење буке  вршити у складу са  Правилником о граничним вриједностима интензитета звука („Службени гласник Републике Српске“, број 02/23) при пуном раду  пекаре.
	Утврђивање 

утицаја на околне сусједне објекте у непосредном окружењу
	Једанпут годишње  

	Квалитет отпадних вода
	Физичко хемијски и биолошки параметри –квалитета воде
	На испусту воде из сепаратора у крајњи реципијент , јавну канализацију
	У складу с Правилником о условима испуштања отпадних вода у  јавну канализацију“ („Службени гласник“ Републике Српске бр. 44/01).
	Утврђивање и провјера квалитета отпадне воде воде која потиче из процеса производње и са манипулативних површина
	Једанпут годишње  

	Квалитет земљишта
	Физичко
хемијске
параметри
(тешки метали, 

нафтни 

угљоводоници
и др.)
	У оквиру и ван пословне парцеле

	У складу са Правилником о граничним и ремедијационим вриједностима загађујућих, штетних и опасних материја у земљишту(„Службени гласник Републике Српске“,бр.82/21)
	Утврђивање степена и врсте евентуалне контаминираности земљишта

	Само  у случају акцидентних ситуација.


5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „ЗАШТИТА, ЕКОЛОГИЈА И ПРОЈЕКТОВАЊЕ“ д.о.о. Бијељина.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, Мифтар Первизај из Зворника, дана 22.09.2023.год., поднео је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за ЗТР-пекара „СТАРИ ГРАД“ која се налази у улици Патријарха Павла бр. 23, град Зворник, на грађевинској парцели означеној као к.п. број: 977/2 К.О. Зворник-град.

         Уз Захтјев су достављени Докази, које је урадила овлашћена институција „ЗАШТИТА, ЕКОЛОГИЈА И ПРОЈЕКТОВАЊЕ“ д.о.о. Бијељина која поседује лиценцу за обављање дјелатности из области заштите животне средине, број: 28-Е/07 од 10.12.2019.год. Докази уз захтјев и План управљања отпадом су саставни дио овог Рјешења. 
Инвеститор је уз Захтјев за издавање еколошке дозволе, поред Доказа број: 887/23 од 06.09.2023.године, приложио и сљедећу документацију:
· Увјерење, Одјељење за просторно уређење, Општина Зворник, број: 04-635/11 од 02.08.2011.год.
· Рјешење, Одјељење за привреду и друштвене дјелатности, Градска управа Града Зворник, број: 08-350-334/20 од 21.07.2020.год.
· Уговор о пружању и коришћењу комуналних услуга, закључен са АД „ВОДОВОД И КОМУНАЛИЈЕ“ Зворник, број: 4172 од 06.09.2018.год.

· Уговор о закупу пословног простора, од 30.06.2017.год.
· Лист непокретности – извод, број: 1640, Републичка управа за геодетске и имовинско – правне послове Бања Лука, РЈ Зворник, број: 21.21-952.4-1-1539/2023-1 од 25.08.2023.год.
· Доказ о уплати градске административне таксе.

         Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 22.09.- 22.10.2023. год. У Законом предвиђеном року од 30 дана  није изјављена ниједна примједба.
         О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији

